## Rješenje o odobrenju prospekta o izdavanju dionica privatnom ponudom Vabi d.d., Banka, Varaždin

### NN 60/2005 (11.5.2005.), Rješenje o odobrenju prospekta o izdavanju dionica privatnom ponudom Vabi d.d., Banka, Varaždin

# KOMISIJA ZA VRIJEDNOSNE PAPIRE REPUBLIKE HRVATSKE

**1172**

Sukladno odredbama članka 12. stavka 1. točka 5.
i članka 22. stavka 2. Zakona o tržištu vrijednosnih papira, Komisija za
vrijednosne papire Republike Hrvatske (u daljnjem tekstu: Komisija), na temelju
zahtjeva trgovačkog društva Vaba d.d. banka Varaždin, Varaždin, Anina 2, za
odobrenje prospekta o izdavanju redovnih dionica privatnom ponudom, na sjednici
održanoj 5. svibnja 2005. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu Vaba d.d., banka Varaždin,
Varaž­din, Anina 2, odobrava se prospekt o izdavanju
220.000 redovnih dio­nica na ime, privatnom ponudom,
ukupne vrijednosti 22.000.000,00kuna, pojedinačne nominalne vrijednosti 100,00
kuna po dionici.

2.
Ovo rješenje objavit će se u »Narodnim novinama«.

```
Obrazloženje
```

```

```

Trgovačko društvo VABA d.d., BANKA VARAŽDIN,
Varaždin, Anina 2, podnijelo je 31. ožujka 2005. godine zahtjev za odobrenje
projekta o izdavanju redovnih dionica privatnom ponudom, suklad­no
Zakonu o tržištu vrijednosnih papira (»Narodne novine« br.
84/02, u daljem tekstu: Zakon), i Pravilniku o sadržaju zahtjeva i prilozima za
odobrenje prospekta i skraćenom prospektu (»Narod­ne novine«, broj 118/03, u
daljnjem tekstu: Pravilnik). Zahtjevu je priložio potrebnu dokumentaciju.

U postupku je utvrđeno da predloženi prospekt
sadrži sve Zakonom i Pravilnikom propisane podatke te da je Glavna skupština
društva 25. studenoga 2004. godine, donijela Odluku o povećanju temeljnog
kapitala i izdavanju dionica Banke privatnom ponudom, ulozima u novcu uz
isključenje prava prvenstva u cijelosti.

Sukladno navedenoj Odluci društva, temeljni
kapital društva povećat će se za iznos od 22.000.000,00 kuna, izdavanjem
220.000 redovnih dionica na ime, privatnom ponudom, uplatom u novcu društva Validus d.d., Varaždin, Anina 3, na način kako je to
predviđeno Odlukom društva i odobrenim prospektom.

Postojećim dioničarima društva isključeno je
pravo prvenstva upisa dionica predmetnog izdanja, u iznosu koji odgovara
njihovu udjelu u postojećem temeljnom kapitalu društva.

Upis i uplata dionica predmetnog izdanja izvršit
će se u roku 30 dana od dana konačnosti ovoga Rješenja, a predmetno izdanje
dionica smatrat će se uspješnim ukoliko u odobrenom roku bude upisano i uplaćeno
100% ukupno izdanja dionica.

Nadalje je utvrđeno da je trgovačko društvo Vaba
d.d., banka Varaždin, Varaždin, Anina 2, uplatilo naknadu i administrativnu
pristojbu, sukladno Pravilniku o vrsti i visini administrativnih pristojbi i
naknada (»Narodne novine« br. 115/02, 43/03).

Ocjenjujući utvrđeno činjenično stanje, Komisija
smatra da su ispunjeni uvjeti za odobrenje podnesenog prospekta o izdavanju
redovnih dionica društva Vaba d.d., banka Varaždin, Varaždin, Anina 2,
privatnom ponudom te je riješeno kao u izreci.

Na temelju odredbe članka 8. stavka 4. Zakona,
ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike Hrvatske
u roku 30 dana od dana primitka ovog rješenja.

Klasa:
UP/I-450-08/05-02/45

Urbroj: 567-01/05-6

Zagreb,
5. svibnja 2005.

Predsjednik Komisije

**Miljenko** **Fičor**, v. r.

Rješenje, NN 60/2005-1172